Forslag til udvidelse af metadata-formatet i NORA 

(morten erlandsen 2-8-2007) 

Selve forslaget:

Jeg foreslår at vi udvider metadata-modellen i NORA med at dc:source feltet  indeholder lenken (erne) til fulltekstfilerne.

Begrundelse:

Hvis man (NORA eller andre)  fra centralt hold havde tilgang til de enkelte arkivers fulltekster ville man kunne løse en række opgaver en gang for alle på vegne af de enkelte arkiver i stedet for at hvert enkelt arkiv skal komme op med sin egen løsning. Jeg vil nedenfor pege på de opgaver jeg umiddelbart ser for mig.

Langtidsarkivering:

De fleste arkiver i NORA  har ikke arkiverings-ansvar, og vi har tidligere snakket om og med NB om at det var en oplagt opgave for dem at påtage sig den rolle, og det har de jo rent faktisk også sagt sig enige i.

Hvis metadata i NORA også indeholdt en lenke til fullteksten ville det ikke være nødvendigt for NB at forholde sig til hver enkelt arkiv, men NB kunne istedet lave et høstningsoplæg for NORA alene.  Det meste er set fra NORA’s side på plads allerede bortset fra nogle mindre detaljer.

Hvis vi fik til sådan en national arkiverings-løsning ville det ikke bare være et stort skridt i forhold  til at sikre sig materialet på lang sigt, men vi vil også kunne bruge det som reklame i forhold til forskerne som et argument for egenarkivering. De elektroniske tidsskrifter garanterer jo heller ikke pr dags dato  nogen form for langtidsarkivering.

Text-mining:

Det er sandsynligt at der vil komme flere og flere værktøjer, der kan ekstrahere information ud af fullteksterne og gøre fornuftige ting med den information. Opbygning af semantiske netværk på baggrund af referencer er f.eks en spændende mulighed. Man kan også forestille at dette tekstkorpus, som jo med årene vil få en anseelig størrelse kan tilbydes for forskere til forskellige typer eksperimenter.

Detektering af fusk:

På universitetet i Oslo går man her i høst til indkøb af programvare hvor producenten hævder, at den kan detektere fusk (finde ud af om en stor del af teksten i et dokument er identisk med teksten andre steder fra).  Det kan man måske være lidt skeptisk til men den første forudsætning for at noget  sådan skal kune lade sig gøre er jo at programvaren har et fornuftigt tekst-korpus at analysere på.

(Så længe man fusker i forhold til dokumenter programvaren ikke kender, så er man jo på sikker grund)

Hvis programvaren får hele vores tekstkorpus i NORA at analysere på (og iøvrigt fungerer), så vil mulighederne for at jukse være klart begrænsende. 

Fulltekst-søgning:

NORA kan jo i dag ikke lave fulltekst-søgninger, og det ser jeg ikke som det store problem, men man kunne jo forestille sig, at vi med tiden implementerede det sådan at der var en checkbox i avansert søk, hvor man kunne markere om man ønskede, at der også skulle søges i fullteksten. Det er ikke noget jeg bare lige kan implementere, for jeg er usikker på om Oracle som vi i dag bruger er rask nok eller om man er nødt til at bruge en anden platform, men det er jo et rent teknisk problem – hvis lenken er der så er data i hvert fald tilstede.

Forslag til implementering:

Da vi ikke har nogen interesse i at en tilfældig 3-part går ind og høster alle filerne i NORA har jeg et simpelt forslag, der gør det lidt mere besværligt bare at kunne gøre det.

Starten af url’en til fulltekst-filerne er typisk den samme i det enkelte arkiv, og det kan være en option at den ligger som en streng i arkiv-beskrivelsen i NORA og at det kun er resten af pathen der ligger i dc:source feltet.

For munin ville det f.eks betyde at http://www.ub.uit.no/munin/bitstream/ lå i NORA og at dc:source feltet blot indeholdt resten af pathen f.eks 10037/1124/1/article.pdf.

Det kræver ikke den store ledvogter-eksamen at gennemskue, men det vil kræve en del at finde alle arkivernes url-splitninger på den måde.
